Një aeroport i Berlinit strehim për refugjatët
Aeroporti që dikur shërbeu si frymëmarrja për Berlinin e Luftës së Ftohtë, tashmë po shërben si strehim emergjence për refugjatët
Kur u ndërtua prej nazistëve, terminali i aeroportit Tempelhof mendohet se ishte ndërtesa më e madhe në botë. Autoritetet e Berlinit e kanë rikthyer tashmë në funksionim: Janë rreth 3 mijë emigrantë që jetojnë në katër hangarë avionësh. Shumica janë këtu që me çeljen e tyre katër muaj më parë. Ligji thotë se çdo rezident duhet të ketë 3 metra katrorë hapësirë private. Këtu janë ndërtuar infermieri të mirëpajisura, klasa mësimi dhe qendra shëndetësore: Autoritetet e qytetit pranojnë se kushtet janë larg ideales, por thonë se numrat e shumtë të atyre që mbërrijnë kërkojnë zgjidhje urgjente. Për shkak të hapësirave të ngjeshura, emigrantët e rinj u nënshtrohen kontrolleve të rrepta mjekësore. Një familjeje siriane iu refuzua hyrja: Banorët e tjerë lavdërojnë punën e stafit: Ky aeroport është shumë i dashur për berlinezët. Ai shërbeu si frymëmarrje për Berlinin Perëndimor, kur Bashkimi Sovjetik vendosi bllokadë ndaj qytetit gjatë fillimit të Luftës së Ftohtë. Furnizimet dërgoheshin me avionë amerikanë në aeroportin Tempelhof, që u mbyll në vitin 2008 duke shkaktuar debate për të ardhmen e tij. Zyrtarët e qytetit të Berlinit miratuan rishtazi zgjerimin e strehimit të emergjencës edhe në fushën e madhe përpara aeroportit. Por, vetëm dy vite më parë, banorët e Berlinit patën votuar në një referendum për të ndaluar transformimin e mëtejshëm të kësaj toke. Grupe që mbështesin refugjatët kanë demonstruar kundër propozimit për zgjerimin e strehimit: “Duam të shikojmë apartamente për refugjatët. Po harxhojnë shumë para këtu për të ndërtuar këto vjetërsira,”- thotë anëtari i një grupi. Pra, ky simbol i fuqishëm i Luftës së Ftohtë është shndërruar në një fushëbeteje ndërmjet vizioneve të ndryshme për zgjidhjen e krizës së emigrantëve në Berlin.